Doiteronomio 7 | Beibele Inthaneteng | Phetolelo ya Lefase le Lefsa
7 “Ge mafelelong Jehofa Modimo wa gago a go goroša nageng yeo o yago go yona gore o e tšee e be ya gago,+ yena o tla tloša ditšhaba tše kgolo pele ga gago,+ e lego Bahethe,+ Bagirigashe,+ Baamore,+ Bakanana,+ Baperetse,+ Bahefe+ le Bajebusi,+ e lego ditšhaba tše šupago tšeo di go fetago ka bogolo le ka matla.+ 2 Jehofa Modimo wa gago o tla di gafela go wena gomme wena o di fenye.+ O di fediše.+ O se dire kgwerano le tšona goba wa di gaugela le gatee.+ 3 O se ke wa nyalelana le tšona. O se ke wa nea morwedi wa gago morwa wa tšona, le morwa wa gago o se ke wa mo nea morwedi wa tšona.+ 4 Gobane di tla aroša bana ba gago gore ba se sa ntatela, ba hlankele medimo e mengwe;+ bogale bja Jehofa bo tla le tukela gomme a le fediša ka go akgofa.+ 5 “Seo lena le swanetšego go se dira ka tšona se se: Le phušole dialetare tša tšona,+ le pšhatle dikokwane tša tšona tše kgethwa,+ le reme+ dikota tša tšona tše kgethwa+ gomme diswantšho tša tšona tše di betlilwego le di fiše ka mollo.+ 6 Ka gobane le setšhaba se sekgethwa go Jehofa Modimo wa lena.+ Jehofa Modimo wa lena o ikgethetše lena go merafo ka moka yeo e lego godimo ga lefase gore le be setšhaba sa gagwe, yona thoto ya gagwe e kgethegilego.+ 7 “E be e se ka baka la go ba ga lena morafo o mogolo mo go merafo ka moka moo Jehofa a le ratilego a ba a le kgetha,+ gobane le be le le morafo o monyenyane mo go merafo ka moka.+ 8 Eupša e bile ka baka la ge Jehofa a le ratile+ le ka baka la go boloka ga gagwe keno yeo a e enetšego borakgolokhukhu ba lena,+ moo Jehofa a ilego a le ntšha ka seatla sa gagwe se matla,+ e le gore a le lopolle moo le bego le le makgoba,*+ a le lopolle seatleng sa Farao kgoši ya Egipita. 9 Le tseba gabotse gore Jehofa Modimo wa lena ke Modimo wa therešo,+ Modimo yo a botegago,+ yo a bolokago kgwerano+ le yo a bontšhago botho go bao ba mo ratago le bao ba bolokago ditaelo tša gagwe go iša molokong wa sekete (1 000),+ 10 eupša yo a mo hloilego o mo lefetša ka go lebanya ka gore a mo fediše.+ A ka se dikadike go lefetša yo a mo hloilego; o tla mo lefetša ka go lebanya. 11 Le loteng ditaelo, melao le dikahlolo tšeo ke le laelago tšona lehono ka gore le di phethe.+ 12 “E tla re ka ge le tla be le theetša dikahlolo tše, le di lota e bile le di phetha,+ Jehofa Modimo wa lena a le bolokela kgwerano+ le go le bontšha botho, e lego tšeo a di enetšego borakgolokhukhu ba lena.+ 13 O tla le rata, a le šegofatša,+ a le atiša,+ a šegofatša bana* ba lena+ le dienywa tša mmung wa lena,+ a šegofatša mabele a lena le beine ya lena e mpsha le makhura a lena, a šegofatša le dinamane tša lena le diputšanyana le dikwanyana tša mehlape ya lena.+ Tše o tla di dira nageng yeo a enetšego borakgolokhukhu ba lena gore o tla le nea yona.+ 14 Le tla ba batho ba šegofaditšwego go feta merafo ka moka.+ Go ka se be le monna goba mosadi gare ga lena yo a tlago go hloka ngwana, goba gwa ba le seruiwa sa lena seo se ka se kego sa tswala.+ 15 Jehofa o tla tloša malwetši ka moka mo go lena; a ka se le tlišetše malwetši ka moka a šoro a Egipita ao le a tsebago,+ eupša o tla a išetša bohle bao ba le hloilego. 16 Le fediše merafo ka moka yeo Jehofa Modimo wa lena a le gafelago yona.+ Mahlo a lena a se ke a e kwela bohloko;+ le se ke la hlankela medimo ya yona,+ ka gobane seo e tla ba molaba go lena.+ 17 “Ge e ba pelong ya gago o ka re: ‘Ditšhaba tše ke tše dikgolo kudu go mpheta. Ke tla kgona bjang go di raka?’+ 18 O se ke wa di tšhaba.+ O gopole seo Jehofa Modimo wa gago a se dirilego Farao le Egipita ka moka,+ 19 diteko tše kgolo tšeo mahlo a gago a di bonego,+ dipontšho, mehlolo,+ seatla se matla+ le letsogo leo le otlolotšwego+ tšeo Jehofa Modimo wa gago a go ntšhitšego moo ka tšona.+ Yeo ke tsela yeo ka yona Jehofa Modimo wa gago a tlago go dira merafo ka moka yeo o e tšhabago.+ 20 Le gona Jehofa Modimo wa gago o tla romela merafo yeo maikwelo a go nyema moko,+ go ba go fihlela go fela mašaledi+ ao a bego a iphihlile pele ga gago. 21 E se ke ya go tšhoša, ka gobane Jehofa Modimo wa gago o na le wena,+ yena Modimo yo mogolo le yo a boifišago.+ 22 “Jehofa Modimo wa gago o tla raka ditšhaba tše pele ga gago ganyenyane-ganyenyane.+ O ka se dumelelwe go di fetša ka go akgofa, ka ge o ka atelwa ke dibata tša naga. 23 Jehofa Modimo wa gago o tla gafela ditšhaba tšeo go wena gomme a dira gore di tšhabe ka kgakanego e kgolo go ba go fihlela di fedišwa.+ 24 O tla gafela dikgoši tša tšona seatleng sa gago,+ gomme wena o phumole maina a tšona ka tlase ga legodimo.+ Ga go na yo a tlago go emeletšana le wena+ go fihlela o di fedišitše.+ 25 Medimo ya tšona ya diswantšho tše di betlilwego le e fiše ka mollo.+ Le se ke la duma silifera le gauta tšeo di lego mo go yona+ goba la itšeela yona,+ ka gobane e ka le goketša;+ gobane ke selo se se šišimišago+ go Jehofa Modimo wa lena. 26 O se ke wa tliša selo se se šišimišago ka ntlong ya gago gomme wa gafelwa tshenyego go etša sona. O tloge o se ila o be o se hloye+ ka pelo ka moka, gobane se gafetšwe tshenyego.+
^ Phetolelo ya lentšu ka lentšu e re, “dienywa tša dimpa tša lena.”